laion/Wikipedia-Exotic huggingface dataset:
שירי תימן

שירי תימן הוא אלבומה השביעי של הזמרת–יוצרת הישראלית עפרה חזה. על אף שהיה אלבומה השביעי במספר, האלבום היה הראשון שהופץ בחו"ל ונחשב שם כאלבומה הראשון. בעולם התפרסם האלבום בתרגום האנגלי של שמו, Yemenite Songs. בארצות הברית התפרסם האלבום בשם Fifty Gates of Wisdom. הרעיון להפקת אלבום זה נוצר עקב הרצון להכיר תודה למשפחתה ולמשפחתו של בצלאל אלוני וכן לעולים מתימן ששמרו על המסורת גם בארץ והעבירו אותה הלאה לילדיהם. לפני יציאת התקליט חזה הקדישה בהופעותיה זמן למחרוזת תימנית, דבר שהתקבל באהדה בקרב הקהל. לצורך לימוד המקצבים לקראת ההקלטות פנתה עפרה לאהרן עמרם שילמד אותה את המקצבים התימניים בפח תימני. כמו כן, חזה ובצלאל אלוני בדקו את המקצבים גם באמצעות ריקודים באולפן. שירי התקליט הושמעו ברדיו בעיקר בתוכניות מוזיקה מזרחית, אך למרות זאת האלבום נמכר בעשרות אלפי עותקים והוא בין האלבומים הנמכרים ביותר של חזה בארץ ובעולם. המפיק המוזיקלי והמעבד של התקליט היה בני נגרי. יאיר ניצני, המפיק מטעם חברת התקליטים הד ארצי הציע לחזה ובצלאל אלוני להפקיד בידי יזהר אשדות את העיבוד המוזיקלי של השיר "גלבי" כדי לתת לשיר גרסה חדשנית. גרסת הדאנס החדשה והנוצצת אמנם לא זכתה להשמעות משמעותיות בישראל, אך שדרן ברדיו קול השלום התלהב מהתוצאה ושלח את התקליטון לשדרני רדיו אנגלים. תוך זמן קצר הפך "גלבי" התימני ללהיט מפתיע בבריטניה, ושובץ בתוכניות מפתח כמו "The Tube". בשנת 1985, קיבלו חזה ובצלאל אלוני מאנשי הד ארצי עותק של האלבום כפי שהוא הופץ בבריטניה. בשנת 1987 החליטו אשדות וניצני להפיק רמיקס נוסף מהאלבום. הצלחתו של הסינגל "Im Nin'alu" במצעדי המוזיקה באירופה הוביל להצלחתו המחודשת של האלבום. "שירי תימן" הפך לאלבומה המצליח ביותר של חזה בישראל, הגיע למעמד אלבום פלטינה, יצא מאז במהדורות רבות ונמכר ברבבות עותקים נוספים. אם ננעלו (שלום שבזי/עממי תימני) [5:18] יחילוי ויחלי (עממי תימני/עממי תימני) [3:27] אסאלק (שלום שבזי/אהרון עמרם) [4:46] מחרוזת: צור מנתי / סעי יונה / ספרי תמה (שלום שבזי/עממי תימני) [5:44] גלבי (אהרון עמרם/אהרון עמרם) [4:15] אודה לאלי (שלום שבזי/עממי תימני) [3:32] לפלח הרימון (יהודה הלוי/עממי תימני) [5:08] איילת חן (שלום שבזי/עממי תימני) [6:30] מידע על האלבום שירי תימן באתר MusicBrainz מידע על האלבום שירי תימן באתר AllMusic האלבום שירי תימן באתר Discogs האלבום שירי תימן באתר ספוטיפיי האלבום שירי תימן באתר דיזר האלבום שירי תימן באתר אפל מיוזיק האלבום שירי תימן באתר Last.fm האלבום שירי תימן באתר טיידל צור מנתי/סעי יונה, מתוך ערוץ המוזיקה של הטלוויזיה החינוכית הישראלית באתר YouTube Ofra Haza, AllMusic Ofra Haza - Fifty Gates Of Wisdom (Yemenite Songs), Discogs (באנגלית) עופרה חזה, ביוגרפיה, באתר Mooma
ספירו

האם התכוונתם ל... תרכובת ספירו – סוג של תרכובת אורגנית ספירו (כתב עת) – כתב עת ולוני עם אסופת דפים מסדרות קומיקס ספירו (דמות) – דמות קומיקס ספירו הדרקון – סדרת משחקים גדעון ספירו – עיתונאי ישראלי שמואל ספירו – רופא, היה המנהל הרפואי של עליית הנוער
תחנת הרכבת יבנה – מערב

תחנת הרכבת יבנה – מערב היא תחנת רכבת המשרתת את העיר יבנה והסביבה כחלק ממסילת תל אביב – פלשת. התחנה נפתחה ב-25 בפברואר 2012. התחנה נמצאת בסמוך לתחנה מרכזית יבנה ובצמוד לכניסה המערבית ליבנה, והיא משרתת את הבאים מתחנת האוטובוסים המרכזית במערב יבנה וכן את תושבי השכונות הסמוכות ועובדי אזור התעשייה של יבנה. בשנת 2005 זכתה חברת מנרב במכרז להקמת התחנה וכ-4 ק"מ של מסילה בין ראשון לציון ליבנה. לתוכנית המסילה באזור יבנה הוגשו התנגדויות רבות של תושבים, מפני שתוואי המסילה קרוב עד כדי מרחק של 60 מטר מבתי המגורים שלהם. בשנת 2009 זכתה חברת שפיר הנדסה במכרז להקמת המסילה מיבנה לבני דרום. בקטע זה, עקב התנגדויות התושבים, הוקמה בצמוד לשכונות הדרום מערביות של יבנה מנהרה באורך של כ-1.2 ק"מ, ובה הוקם בכל כמה עשרות מטרים פתח אוורור, על מנת לאפשר נסיעה של רכבת. בשטח זה הייתה קיימת בעבר מזבלה שכוסתה באדמה ויצרה גבעה מלאכותית, היה צורך לפנות את האדמה ולהקים את המנהרה בשיטת "חפירה וכיסוי" (Cut & Cover). עיקר העבודות להקמת התחנה הסתיימו בשנת 2011, אך הקטע של מסילת תל אביב – פלשת מצפון לתחנה נפתח רק בשנת 2012‏. עם השלמת המסילה החל לפעול שירות רכבות סדיר צפונה לראשון-לציון, לבת ים, לחולון, ולתל אביב. ב-4 באוגוסט 2013, עת הושלם החיבור המסילתי למסילת לוד – אשקלון, נפתח גם השירות דרומה, לאשדוד ולאשקלון. בשנת 2015 נחנכה מסילת אשקלון – באר שבע ושירות הרכבות מהתחנה הוארך עד לתחנת באר שבע – מרכז. בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס. תכנון תחנת הרכבת נעשה על ידי האדריכלית בתיה סבירסקי מלול ובהקמתה הושקעו כ-50 מיליון שקלים. התחנה כוללת טרמינל נוסעים בן 800 מ"ר ושני רציפי נוסעים באורך 300 מטרים כל אחד. במהלך 2013 נפתח חניון חנה וסע הכולל 700 מקומות חנייה ללא תשלום. התחנה משמשת כתחנת ביניים בקו אשקלון - הרצליה. בשעות השיא עוצרות בתחנה שלוש רכבות בשעה לכיוון הרצליה (אחת מהן אינה עוצרת בתחנות בת ים וחולון), שתיים בשעה לכיוון אשקלון ואחת בשעה לכיוון אשדוד. בשעות השפל עוצרות בתחנה שתי רכבות בשעה בכל כיוון. ערך מורחב – שירות האוטובוסים בתחנה מרכזית יבנה ותחנת הרכבת תחנת הרכבת יבנה מזרח מדיה וקבצים בנושא תחנת הרכבת יבנה מערב בוויקישיתוף תחנת הרכבת יבנה מערב באתר רכבת ישראל עופר פטרסבורג, מיבנה לתל אביב ב-27 דקות, עמוד 13 במוסף ממון של ידיעות אחרונות, 13 בדצמבר 2011 מיכאל יעקובסון, סנוב, ביבנה כבר היית?, באתר Xnet‏, 25 במרץ 2011 שרון קדמי, מנרב זכתה במכרז רכבת ישראל לקו ראשל"צ-אשדוד ולהקמת תחנת הרכבת ביבנה בהיקף 130 מיליון שקל, באתר הארץ, 5 באוגוסט 2005 גיא ליברמן, שפיר הנדסה זכתה במכרז קו הרכבת מיבנה לבני דרום, באתר הארץ, 14 בספטמבר 2009 רכבת ישראל - תוכנית הפיתוח
לאוטארו

לאוטארו (בספרדית: Lautaro; מקור במפודונג: Leftraru, שפירושו קרקרה מצוייצת (Crested Caracara) מהירה; סביבות 1535–1557) היה טוקי (מנהיג צבאי נבחר של בני המפוצ'ה בימי מלחמה) מבני המפוצ'ה בשלב הראשון של מלחמת האראוקו. לאוטארו היה בנו של לונקו (מנהיג מפוצ'ה בימי שלום), ובשנת 1550, בהיותו כבן 15 שנים, נשבה בידי פדרו דה ואלדיביה, הקונקיסטאדור כובש צ'ילה, ואולץ לשמש עבורו כסייר. אף על פי כן שמר לאוטארו על קשרים עם בני המפוצ'ה, ובו בזמן למד את דרכיהם של הספרדים ואת דרכם לנהל מלחמה. לאחר כשלוש שנים בשבי נקרתה לפניו ההזדמנות לחזור לאנשיו ולנקום במשעבדיו בהעבירו לידיהם את הידע שצבר, כגון אופן השימוש בסוסים ופיתוח טקטיקות לחימה כנגד הספרדים. לאטארו נבחר כטוקי ובקרב טוקאפל (Tucapel;‏ 25 בדצמבר 1553) הובסו ולדיביה ואנשיו בידי בני המפוצ'ה בהנהגתם של קאופוליקאן וקולוקולו (Colocolo), ועל אף נסיונותיו של לאוטארו להציל את חיי השבויים הספרדיים, לא עלה הדבר בידו. בשנים שלאחר מכן השתתף לאוטארו במספר קרבות במסגרת העימות המתמשך שזכה לשם מלחמת האראוקו, ביניהם המצור על קונספסיון בשנת 1554. בשנת 1557, בקרב מטקיטו (Mataquito) הפתיעו הספרדים, תחת פיקודו של פרנסיסקו דה וייאגרה (Villagra) את מחנה המפוצ'ה בו שהה לאוטארו, הביסו את המפוצ'ה והרגו את לאוטארו. לאוטארו הפך לאחד מסמליה של מלחמת האראוקו, לאב טיפוס של מנהיג צבאי צ'יליאני נועז ומקורי וכסמל להתנגדות המפוצ'ה לכיבוש הספרדי. במאה ה-19 הועלתה התנגדות המפוצ'ה לספרדים על נס בידי תומכי העצמאות, ולאוטארו הפך לסמל התנגדות הלאומיות הצ'יליאנית הצעירה לכיבוש של המלוכנים נאמני הכתר הספרדי. בספרות הונצח לאוטארו כגיבור בפואמה האפית לה אראוקנה (La Araucana), שחיבר אלונסו דה ארסייה (Alonso de Ercilla) על כיבוש צ'ילה. במאה ה-20 קשר לו כתרים המשורר הצ'יליאני חתן פרס נובל לספרות פאבלו נרודה. על שמו נקראה לשכת לאוטארו (Logia Lautaro), אגודת סתרים שהוקמה בסוף המאה ה-18 ערב מלחמות העצמאות של אמריקה הלטינית בידי פרנסיסקו דה מירנדה (Miranda) במטרה להביא את העצמאות, ואשר על חבריה ניתן למנות את סימון בוליבר, חוסה דה סן מרטין ואת ברנרדו או'היגינס. מלחמת האראוקו קאופוליקאן Salvatore Bizzarro, "Lautaro", Historical Dictionary of Chile, 2nd ed., The Scarecrow Press, Inc., Metuchen, N.J. and London, 1987, p. 286. מדיה וקבצים בנושא לאוטארו בוויקישיתוף לאוטארו, באתר אנציקלופדיה בריטניקה (באנגלית) ערך זה הוא קצרמר בנושא אמריקה הלטינית. אתם מוזמנים לתרום לוויקיפדיה ולהרחיב אותו.
חוק 18 האלקטרונים

חוק 18 האלקטרונים הוא כלל אצבע למדד יציבות קומפלקסים אורגנומתכתיים. זהו למעשה המקבילה של כלל האוקטט למתכות המעבר. ההבדל במספרים (8 ביסודות ה"רגילים") נובע מהמבנה המיוחד של הטבלה מחזורית. במתכות מעבר בנוסף לאורביטלי p ו-s קיימים גם אורביטלי d (שיכולים להכיל עוד עשרה אלקטרונים) המתחילים להתמלא. למעשה, מתכות המעבר לא יכולות לקבל ישירות את האלקטרונים, שכן אחרת היינו נתקלים במתכות כמו 10−Fe ו 8−Pt. בדומה לשאר היסודות, בהם השאיפה למילוי האורביטלים הפנויים באלקטרונים כדי להגיע למצב של גז אציל מתממשת על ידי קשרים כימיים (קוולנטי ויוני) למולקולות אחרות - כך יוצרות מתכות המעבר קשרים כימיים עם ליגנדים ליצירה של קומפלקסים מיוחדים ומוכרים בכימיה אי-אורגנית וליצירה של קומפלקסים אורגנומתכתיים. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
פורמולה 1 עונת 2003

עונת 2003 בפורמולה 1 הייתה העונה ה-54 של האליפות במסגרתה נערכו 16 מרוצים. מיכאל שומאכר זכה באליפות העולם לנהגים כאשר נהג עבור קבוצת פרארי שזכתה באליפות העולם לקבוצות. בעונה זו נקבעו מספר שינויים בתקנון כאשר העיקריים שבהם היו: חלוקת נקודות חדשה: 10 נקודות לזוכה במרוץ, 8 נקודות למקום השני, 6 למקום השלישי, 5 לרביעי, 4 לחמישי, 3 לשישי, 2 לשביעי ונקודה אחת לנהג שסיים במקום השמיני. איסור על טלמטריה בכיוון סטנד-רכב (כלומר, תשדורת של פקודות למחשב הרכב תוך כדי מרוץ). איסור על תיבת הילוכים אוטומטית לחלוטין (מותרת תיבה חצי אוטומטית). הכנסת מערכת HANS - Head and neck support שנועדה להגן על הצוואר וחלקו העליון של עמוד השידרה של הנהג במקרה של תאונה. ערך מורחב – שיטת הניקוד בפורמולה 1 בעונה זו שונתה שיטת הניקוד שהייתה נהוגה, בשינויים קלים, מאז 1960. 39 נקודות הוענקו לשמונת המסיימים הראשונים (במקום 24–26 נקודות לששת הראשונים בעונות הקודמות). מדיה וקבצים בנושא פורמולה 1 עונת 2003 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. ראלף שומאכר השתתף בגרנד פרי האיטלקי, אך פרש במהלכו בשל מחלה. ראלף פירמן השתתף בגרנד פרי ההונגרי, אך פרש לאחר שנפצע במהלך האימון החופשי. מינארדי השתתפה בששת המרוצים הראשונים תחת השם "אירופיאן מינארדי קוסוורת'". "Trust increases Minardi backing". Crash.net. 22 במאי 2003. נבדק ב-3 בינואר 2021. {{cite web}}: (עזרה) "2003 FIA Formula One World Championship". הפדרציה הבין-לאומית לרכב. אורכב מ-המקור ב-4 באוקטובר 2003. נבדק ב-13 ביוני 2023. {{cite web}}: (עזרה) Braillon, Didier (2003). "Sporting regulations". In Domenjoz, Luc (ed.). Formula 1 Yearbook 2003–04. Bath, Somerset: Parragon. pp. 22–41. ISBN 978-1-4054-2089-1 – via Internet Archive. "Models in 2003". StatsF1. נבדק ב-13 ביוני 2023. {{cite web}}: (עזרה)
לשכת לאוטארו

לשכת לאוטארו (בספרדית: Logia Lautaro) הייתה אגודת סתרים שנוסדה בלונדון בשנת 1797 בידי המהפכן הוונצואלני פרנסיסקו דה מירנדה (Miranda). מטרת האגודה הייתה להביא לעצמאותה של אמריקה הלטינית. האגודה קרויה על שמו של מנהיג המפוצ'ה בן המאה ה-16, לאוטארו, שהיה לסמל להתנגדות לכיבוש הספרדי בראשית מלחמת האראוקו, בצ'ילה. הלשכה קיבלה השראתה והתבססה על הבונים החופשיים, אולם ככל הנראה לא נמנתה עליהם. בראשית המאה ה-19 הוקמו אגודות משנה אזוריות בחלקים שונים של אמריקה הספרדית שמנו יחדיו כמה עשרות חברים. בלשכה היו חברים מספר ממנהיגי העצמאות של אמריקה הספרדית, עליהם ניתן למנות את סימון בוליבר, חוסה דה סן מרטין ואת ברנרדו או'היגינס. ערך זה הוא קצרמר בנושא אמריקה הלטינית. אתם מוזמנים לתרום לוויקיפדיה ולהרחיב אותו.
ווריור

האם התכוונתם ל... ווריור (מתאבק) – שם הבמה של ג'יימס הלוויג, מתאבק WWE לשעבר ווריור (נגמ"ש) – משפחה של רכבים קרביים משוריינים של הצבא הבריטי
שרף

שְׂרָף הוא חומר נוזלי היוצא מן העץ, שנוצר מהטרפן המחומצן של השמנים הנדיפים בצמח. השרף אינו מסיס במים אך מסיס בכוהל ובאתר. ישנם שני סוגים של שרף: שרף טבעי ושרף מלאכותי, שהכנתו נעשית על ידי פרקולציה עם אלכוהול, ריכוז הפרקולנט והשקעת השרף עם מים בעודף.[דרושה הבהרה] שרף שעבר תהליך התאבנות במעבה האדמה יוצר אבן חן הקרויה ענבר. לשרף שימושים שונים לאדם: גומי מופק משרף של מיני עצים טרופיים. שרף שימש בעבר לאיטום תחתית ספינות. שרף שימש בהכנת לפידים. השרף עוזר להפיק צליל יותר חזק מן הקשת של כלי הקשת. הנגנים מורחים את השרף על הקשת כדי להגביר את החיכוך בינה ובין המיתר. החיכוך מגביר את הצליל המופק. השרף משמש גם בתור סם מרפא לריפוי של מחלות שונות, כוויות, הצטננות, ומשכך כאבים לנשים הרות (אופיום). ניתן להכין מתוך השרף חומר מסמיך המשמש בהכנת קינוחים, ממתקים וריבה וכמייצב וחומר קשירה לעוגה וגלידה. השרף שימש בימי קדם גם לעשיית קטורת לבשמים, ומשמש עד היום לטקסים דתיים. השרף הוא חלק ממרכיבי הדיו לכתיבת ספר תורה. רקדניות בלט משתמשות בשרף למניעת החלקת הנעל והחלקה על הבמה. בכל סוג עץ יוצא השרף בצורה שונה. ישנם עצים בהם השרף מתוך "גזע העץ" וישנם סוגי עצים בהם השרף יוצא מתוך "ענפי העץ". קטיף שרף העצים קורה במספר מדינות בעולם: ביוון קוטפים שרף מעץ אלת המסטיק (מסטיקא) בעזרת פעולת "חריצה". בסודאן קוטפים שרף מעץ שיטה (גומי ערבי) על ידי תלישת השרף. בעומאן קוטפים שרף מעץ הלבונה (השרף גם בעל אותו השם) באמצעות קילוף גזע העץ. אין עדיין מחקר חקלאי מקיף בנוגע על שרפי העצים וכן, התועלת המדויקת של ייצור השרף בידי העץ אינה ידועה כרגע, אך הוצעו כמה השערות אפשריות כגון סתימת חורים (הגלדה של פצעים), הגנה בפני חרקים שרוצים לחדור לעץ, ומניעת גדילה של פטריות טפיליות. ידוע שישנו שימוש בקרב חובבי ומגדלי אלמוגים בשרף על מנת להוריד את כמות המומסים במים (TDS) המוכנסים וממלאים את האקוורים עקב התאיידות. ייתכן שלשם כך משמש השרף תפקיד מכריע בסינון המים הנשאבים על ידי השורשים מן האדמה שקיים בה ברזל וחומרים מתכתיים שהופכים למומסים במים. מור ענבר לבונה מסטיקא גומי ערבי לשד מומיו מאיר ברק, מהו החומר הדביק המופרש מעצים כאשר פוגעים בהם?, במדור "שאל את המומחה" באתר של מכון דוידסון לחינוך מדעי, 3 ספטמבר 2009 Spain's untapped 'liquid gold' - מאמר על הפקת מסחרית של שרף בספרד. מאתר ה-BBC שרף, באתר אנציקלופדיה בריטניקה (באנגלית) Spain's untapped 'liquid gold' ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אודרי טאנג

אודרי טאנג (אנגלית: Audrey Tang; שם סיני: טאנג פנג, סינית: 唐鳳, Táng Fèng; נולדה ב-18 באפריל 1981) היא שרת הדיגיטל בממשלת טאיוואן. באוגוסט 2016 הוזמנה לכהן כשרה ללא תיק בממשלתו של לין צ'ואן (אנ'), מה שהפך אותה באופן רשמי לטרנסג'נדרית הראשונה בממשלת טאיוואן. בהשכלתה היא תוכניתנית, אשר עוסקת בפרויקטים שונים של תוכנה חופשית, שהידוע מביניהם הוא Pugs - מהדר לשפת Perl 6. אודרי נולדה כזכר בשם טאנג דזונג-האן (סינית: 唐宗漢, Táng Zōnghàn) ובלועזית אוטריוס טאנג (Autrijus Tang; תושבי טאיוואן רבים מאמצים שם לועזי בנוסף לשם סיני). בגיל 14 עזבה את הלימודים בבית הספר והחליטה להתמסר ללימוד עצמי של מחשבים ועיסוק בפרויקטים שונים של תוכנה חופשית, ביניהם תרגום של תוכנות לשפה סינית. בגיל 19 היא כבר עבדה בחברת מחשבים. בדצמבר 2005, בהיותה בת 20, עברה ניתוח להתאמה מגדרית ושינתה את שמותיה לשמות נשיים. כיום טאנג מזדהה כא־בינארית מבחינת מגדר. תרומתה הידועה ביותר לעולם התוכנה החופשית - הקמה והובלה של פרויקט Pugs, מאמץ משותף של קהילות תוכניתני Haskell ו־Perl ליצור מהדר מלא לגרסה העתידית של שפת Perl. הפרויקט הצליח ליצור בחודשים ספורים אבטיפוס של מהדר שמיישם את מרבית העיצוב של Perl 6 כפי שהוגדר על ידי לארי וול וקהילת המפתחים של השפה ושימש בתור הגרסה הניסיונית העיקרית של Perl 6 עד שהוחלף במימושים מקיפים יותר. כמו כן, טאנג השתתפה כתוכניתנית של מערכת ניהול האתרים Slash (עליה מבוסס אתר Slashdot), מערכת ניהול התצורה SVK ומערכת ניהול הבאגים Request Tracker. טאנג היא מרצה מבוקשת בכנסים של Perl ותוכנה חופשית והיא ידועה בסגנון מיוחד של מצגות והרצאות המשלבות הומור, מידע תמציתי, ועיצוב פשטני. בפברואר 2006 טאנג ביקרה בישראל והרצתה על Haskell ו-Pugs בכנס מפתחי קוד פתוח בנתניה. את מעורבותה בפוליטיקה טאנג החלה במרץ 2014, בעת השתתפותה במחאת הסטודנטים בטאיוואן, שנודעה בשם "מחאת החמניות". בעקבות זאת, טאנג הוזמנה לבנות תוכנית ממלכתית ללימוד אוריינות מדיה בבתי הספר. באוגוסט 2016 היא מונתה לשרה ללא תיק בממשלה, ובאוקטובר של אותה שנה היא מונתה לשרת הדיגיטל. אחריותה בתפקיד זה היא סיוע לסוכנויות הממשלה בהפצת מידע ופרסום מדיניות בפלטפורמות אינטרנטיות. טאנג ידועה בתמיכתה באנרכיזם אינדיבידואליסטי, ובערכי ה"שקיפות הרדיקלית", אותם היא מקדמת - כל פגישותיה מוקלטות, מתומללות, ומועלות בחינם באינטרנט לכלל הציבור. בנוסף, היא מקיימת שעות קבלת קהל קבועות, ועונה לשאלות הנשלחות אליה באתרי אינטרנט שונים. מדיה וקבצים בנושא אודרי טאנג בוויקישיתוף אתר האינטרנט הרשמי של אודרי טאנג (באנגלית) אתר האינטרנט הרשמי של אודרי טאנג (בטאיוואנית ובאנגלית) אודרי טאנג, ברשת החברתית פייסבוק אודרי טאנג, ברשת החברתית אקס (טוויטר) אודרי טאנג, ברשת החברתית אינסטגרם אודרי טאנג, ברשת החברתית LinkedIn אתר הבית של מפתחי Pugs, עם מצגות ומסמכים מאת אודרי טאנג A Plan for Pugs. chromatic. Perl.com, O'Reilly media, 2005-03-03. (ריאיון עם טאנג על פרויקט Pugs, באנגלית) 別叫我「先生」！ Eastern Television, 2006-02-08. (כתבה על הביוגרפיה של טאנג ועל שינוי המין, בסינית.) דור, אופיר (2020-10-10). "שרת הדיגיטל של טיוואן מציגה: כך ניצחנו את הקורונה". Globes. נבדק ב-2020-10-12. השר/ה האנרכיסט/ית מגדיר/ה מחדש את הדמוקרטיה
לשון הרע (פירושונים)

האם התכוונתם ל... לשון הרע – דיבורים הפוגעים בכבודו של אדם איסור לשון הרע – לשון הרע בהלכה היהודית הוצאת שם רע – איסור הלכתי דומה ללשון הרע, העוסק באמירת שקר חוק איסור לשון הרע – המוכר גם כ"דיני לשון הרע" - לשון הרע במשפט הישראלי
דומיטרו ברטיאנו

דומיטרו (דימיטריה) ברטיאנו (ברומנית: Dumitru (Dimitrie) Brătianu‏; 1818 – 8 ביוני 1892) היה אחד ממפעילי מהפכת 1848 (אנ') לצד אחיו יון ברטיאנו ואלכסנדרו יואן קוזה. בשנת 1881 נבחר כראש ממשלת רומניה ושירת בתפקיד למשך זמן קצר מה-22 באפריל ועד 21 ביוני.[דרוש מקור][דרושה הבהרה] שר החוץ (25 בינואר - 27 במרץ 1859) שר הפנים (28 במאי - 13 ביולי 1830) שר התרבות (1 במרץ - 4 באוגוסט 1867) נשיא מועצת השרים (10 באפריל - 8 ביוני 1881) שר החוץ (10 באפריל - 8 ביוני 1881) משפחת ברטיאנו מדיה וקבצים בנושא דומיטרו ברטיאנו בוויקישיתוף ערך זה הוא קצרמר בנושא פוליטיקאים ובנושא רומנים. אתם מוזמנים לתרום לוויקיפדיה ולהרחיב אותו.
1355

שנת 1355 היא השנה ה-55 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. פרעות בטולדו: כ-1000 יהודים נטבחו. 7 בינואר – תומאס מוודסטוק, דוכס גלוסטר (נפטר ב-1397) סטפן דושן - מלך סרביה. אשתורי הפרחי - חכם יהודי מתקופת הראשונים (נולד ב-1280) 20 בדצמבר – סטפן אורוש הרביעי דושאן, מלך סרביה (נולד ב-1308) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1355‎ נפטרים ב-1355‎ מדיה וקבצים בנושא 1355 בוויקישיתוף
ארתור שרביוס

ארתור שרביוס (גרמנית: Arthur Scherbius; ‏20 באוקטובר 1878 - 13 במאי 1929) היה מהנדס חשמל גרמני אשר לזכותו נזקפת המצאת מכונת ההצפנה המכנית אניגמה. שרביוס נולד בעיר פרנקפורט. אביו היה איש עסקים. הוא למד הנדסת חשמל ב"טכניקל קולג'" שבמינכן והמשיך את לימודיו בהנובר שם סיים במרץ 1903. בשנה שלאחר מכן הוא סיים עבודת מחקר שנושאה היה "שיטה לבניית בקר עקיף לטורבינת מים", ולאחר סיומה קיבל תואר דוקטור בהנדסה. שרביוס החל לעבוד במספר חברות הנדסה בגרמניה ובשווייץ. בשנת 1918 הוא הקים חברה בשם שרביוס וריטר. הוא המציא מספר פטנטים ובהם מנוע אסינכרוני, כרית חשמלית, וחלקי חימום קרמיים. תרומות המחקר שלו הובילו לקישור שמו עם עקרון שרביוס למנועים אסינכרוניים. בשנת 1918 ביקש שרביוס לרשום פטנט על מכונת הצפנה מבוססת גלגלי שיניים מחווטים ומסתובבים. החברה של שרביוס קנתה את הזכויות על פטנט נוסף של הוגו קוך משנת 1919. העסקים לא נחלו הצלחה רבה, ובשנות ה-20 של אותה מאה אורגנה החברה לפחות פעמיים. מכונת ההצפנה של החברה, ששווקה תחת הכינוי "אניגמה", נחלה הצלחה בקרב הצי הגרמני בשנת 1926. הצבא הגרמני קיבל גרסה של האניגמה מספר שנים לאחר מכן. שרביוס לא זכה להיות עד לשימוש הרב שנעשה במכונה, שכן הוא נהרג בתאונת כרכרה בשנת 1929. David Kahn, Seizing the Enigma, 1991. מדיה וקבצים בנושא ארתור שרביוס בוויקישיתוף ארתור שרביוס, באתר פרויקט הגנאלוגיה במתמטיקה
לרר

לרר (Lehrer) הוא שם משפחה שמקורו בגרמנית ומשמעותו מורה. האם התכוונתם ל... גיא לרר – עיתונאי ישראלי טוביה לרר – רופא ישראלי טום לרר – משורר ומלחין אמריקני יגאל לרר – אב"ד בבית הדין הרבני פתח תקווה ור"מ בישיבת מרכז הרב משה לרר – עיתונאי ספורט ישראלי עודד לרר – מלחין ישראלי ראובן לרר – ממקימי נס ציונה
פייר קירי

פייר קירי (בצרפתית: Pierre Curie;‏ 15 במאי 1859 – 19 באפריל 1906) היה פיזיקאי צרפתי, חלוץ במחקר קריסטלוגרפיה, מגנטיות ורדיואקטיביות, וחתן פרס נובל לפיזיקה (יחד עם אשתו מארי קירי ועם אנרי בקרל). פייר קירי נולד בפריז והתחנך בביתו על ידי אביו. כבר בשנות העשרה לחייו הראה יכולת גדולה בתחומי המתמטיקה והגאומטריה. ב-1878, בגיל 19 השלים לימודי פיזיקה בסורבון המקבילים לתואר שני בימינו, והחל לעבוד כמדריך במעבדה. בשנת 1895 קיבל תואר דוקטור למדעים והתחיל ללמד. בשנת 1900 קודם לדרגת פרופסור. ב-1880 הוכיחו פייר ואחיו המבוגר ממנו ז'אק, שמתח חשמלי נוצר כשמופעל לחץ על גבישים. אחר כך הם פיתחו את התאוריה המתמטית של הסימטריה ובעזרתה הוכיחו את המקרה ההפוך, שגבישים שמופעל עליהם שדה חשמלי מתעוותים. בשנת 1894 הוא ניסח את עקרון קירי. קודם לדוקטורט הידוע של פייר קירי בתחום המגנטיות, הוא תכנן ושיפר מכשיר למדידת מקדם המגנטיות. פייר קירי גילה את השפעת הטמפרטורה על מגנטיות במה שידוע היום כ"חוק קירי". קבוע החומר בחוק קירי ידוע כ"קבוע קירי". הוא גם גילה שחומרים מגנטיים טבעיים מאבדים את יכולת המגנוט שלהם מעל טמפרטורה מסוימת הידועה כיום כ"נקודת קירי". פייר קירי עבד עם אשתו מארי קירי על זיקוק וזיהוי היסודות פולוניום ורדיום. הם היו הראשונים שהשתמשו במונח "רדיואקטיביות", והיו חלוצים במחקר בתחום זה. עבודתם, כולל עבודת הדוקטורט המהוללת של מארי קירי, עשתה שימוש במכשור מדויק שתוכנן ונבנה על ידי פייר קירי ואחיו ז'אק. פייר ואחד מתלמידיו אחראים לתגלית הראשונה של אנרגיה אטומית, בעזרת זיהוי פליטת החום המתמשכת מחלקיקי רדיום. הוא חקר את הקרינה הרדיואקטיבית ובעזרת שימוש בשדות מגנטיים, הראה שחלק מהקרינה טעון במטען חיובי, חלק טעון במטען שלילי, וחלק היה נייטרלי (קרינת אלפא, בטא וגמא בהתאמה). בשנת 1903 זכה בפרס נובל לפיזיקה יחד עם אשתו מארי קירי ועם אנרי בקרל בזכות תגליותיהם בתחום הרדיואקטיביות. פייר קירי נדרס למוות על ידי כרכרה ב-19 באפריל 1906, כשחצה את רחוב דופן בזמן סופת גשם החליק על הקרקע ונדרס. בכך כנראה נמנע ממנו מוות מקרינה כפי שאירע לאשתו. פייר ומארי קירי קבורים יחדיו בקריפטה שבפנתאון של פריז. על שמם היחידה הקודמת למדידת רדיואקטיביות הקירי, וכן קרוי על שמם היסוד קיריום (Curium). בתם של הזוג, אירן ז'וליו-קירי, הייתה גם היא כימאית ידועה בתחום הרדיואקטיביות, וזכתה בפרס נובל לכימיה (יחד עם בעלה, פרדריק) בשנת 1935. יחידות מידה על שם אישים מאדאם קירי (סרט) פייר קירי, באתר פרס נובל (באנגלית) פייר קירי, באתר פרויקט הגנאלוגיה במתמטיקה איתי נבו, המדען הזכור בזכות רעייתו, במדור "היום לפני במדע" באתר של מכון דוידסון לחינוך מדעי, 15 במאי 2016 פייר קירי, באתר "Find a Grave" (באנגלית) פייר קירי, באתר אנציקלופדיה בריטניקה (באנגלית) כתבי פייר קירי בפרויקט גוטנברג (באנגלית)
אישה מסרקת את שערה

אישה מסרקת את שערה או "אישה עומדת" הוא פסל המתוארך לשנת 1914 או לשנת 1915 מאת הפסל האמריקאי יליד רוסיה אלכסנדר ארכיפנקו. הפסל מציג דמות נשית המתוארת בסגנון קוביסטי-סינתטי. מתוך סגנון זה יצר ארכיפנקו את דמותה האישה כצורות גאומטריות המרכיבות את קווי המתאר. בעוד פלג גופה התחתון הוא בעל מאפיינים טבעיים יותר, מציג פלג גופה העליון שימוש נועז יותר בשפה הקוביסטית - פניה של הדמות הם חלל "נגאטיבי", חלל חסר, ואילו השיער והיד מתחברים לכדי צורה אחת. השיער אף מסומן בקווים מחורצים ודקורטיבים. היצירה, הנחשבת לאחת מן היצירות הידועות ביותר של פסל זה, קיימת בכמה וכמה גרסאות. חלק מן היציקות עשויות ברונזה ואילו אחרות, מאוחרות יותר עשויות ברונזה מוזהבת. היציקה גבוהה ביותר מבין הדמויות היא בגובה של כ-180 ס"מ. גרסאות אחרות קיימות בגובה של 63 ס"מ וקיימות אף גרסאות, מוקדמות ברובן, בהן גובה של הדמות הוא כ-36 ס"מ.
1356

שנת 1356 היא השנה ה-56 במאה ה-14. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. חלק גדול של הפירמידה הגדולה של גיזה מפורק לבניית מסגדים ומבצרים בקהיר. הקמה רשמית של ברית ערי הנזה. תשלום כופר על ידי יהודי גיברלטר. העברת "זכות על יהודים" לנסיכים הבוחרים (נסיכים שבוחרים מלך) באימפריה הרומית הקדושה. העברת בירת האימפריה העות'מאנית לאדירנה. איבן סרצימיר – מלך בולגריה. גילוי המספר משוכלל החמישי. 19 בספטמבר – ז'אן השני, מלך צרפת מובס בקרב פואטייה ונופל בשבי האנגלי 18 באוקטובר – רעידת אדמה בבזל, שווייץ 19 בספטמבר – פייר הראשון, דוכס בורבון (נולד ב-1311) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1356‎ נפטרים ב-1356‎ מדיה וקבצים בנושא 1356 בוויקישיתוף
1369

שנת 1369 היא השנה ה-69 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. שארל החמישי, מלך צרפת מבטל את הסכם ברטיני. מלחמה עם האנגלים פורצת מחדש. הצרפתים כובשים מחדש את רוב אקוויטן. וונציה נלחמת נגד הפלישה ההונגרית. הקמת הבסטיליה בפריז. טימור לנג מכריז על סמרקנד כעיר בירה של האימפריה שלו. פלישת טורקים לבולגריה. יאן הוס - רפורמטר צ'כי. 23 במרץ – פדרו הראשון, מלך קסטיליה (נולד ב-1334) 15 באוגוסט – פיליפה מאנו, אשתו של אדוארד השלישי, מלך אנגליה (נולדה ב-1311) 3 באוקטובר – מרגרטה, רוזנת טירול (נולדה ב-1318) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1369‎ נפטרים ב-1369‎ מדיה וקבצים בנושא 1369 בוויקישיתוף